
โครงการช้างเผือกโรงเรียนนายเรืออากาศ ประจำปี ๒๕๕๕


โครงการช้างเผือก 
โครงการช้างเผือกโรงเรียนนายเรืออากาศ  มุ่งให้นักเรียนชายในส่วนภูมิภาคและปริมณฑลที่กำลังศึกษาระดับ
ชั้นมัธยมศึกษาปีที่ ๓  ที่มีผลการศึกษาดี   และมีความสนใจสมัครสอบคัดเลือกเข้าเป็นนักเรียนเตรียมทหาร (ในส่วนของกองทัพอากาศ) ได้มีโอกาสทดสอบตนเอง เพื่อวัดความสามารถในเชิงวิชาการ  โดยข้อสอบใช้แนวเดียวกับข้อสอบเข้าเป็นนักเรียนเตรียมทหาร (ในส่วนของกองทัพอากาศ) หากผ่านเกณฑ์ได้รับคัดเลือกเข้าเป็นนักเรียนโครงการช้างเผือก ฯ แล้ว  จะต้องสมัครสอบคัดเลือกเข้าเป็นนักเรียนเตรียมทหาร (ในส่วนของกองทัพอากาศ)   พร้อมกับบุคคลทั่วไปอีกครั้งหนึ่ง     และจะได้รับสิทธิประโยชน์ตามที่ทางราชการกำหนด
รูปแบบการรับสมัคร  มี ๒ รูปแบบ คือ


๑.  นักเรียนช้างเผือก   ได้รับสิทธิประโยชน์ (ตามที่โครงการช้างเผือก ฯ กำหนด)


๒.  นักเรียนสมทบ       จะไม่ได้รับสิทธิประโยชน์ใด  ๆ   แต่จะได้รับระเบียบการใบสมัครสอบเข้าเป็นนักเรียน      เตรียมทหาร (ในส่วนของกองทัพอากาศ) ฟรี ๑ เล่ม โดยกำหนดให้สมัครสอบทางไปรษณีย์ และยกเว้นไม่ต้องชำระเงิน  ค่าสมัครสอบภาควิชาการ
คุณสมบัตินักเรียนช้างเผือก  มีดังนี้


๑.  เป็นนักเรียนชายกำลังศึกษาอยู่ในชั้นมัธยมศึกษาปีที่ ๓  สอบได้คะแนนเฉลี่ยสะสมในชั้นมัธยมศึกษาปีที่ ๒  
ได้เกรดไม่ต่ำกว่า ๓.๒๕ ของปีการศึกษา ๒๕๕๓ และสถานศึกษาไม่ได้ตั้งอยู่ในพื้นที่กรุงเทพมหานคร 


๒.  อายุ ๑๔ – ๑๗ ปีบริบูรณ์ คือ ผู้ที่เกิดระหว่าง พ.ศ. ๒๕๓๘ – ๒๕๔๑

๓.  มีสัญชาติไทย บิดาและมารดาผู้ให้กำเนิดจะต้องมีสัญชาติไทยโดยกำเนิด

หมายเหตุ  ไม่ต้องชำระเงินค่าสมัครสอบ


คุณสมบัตินักเรียนสมทบ  มีดังนี้


๑.  เป็นนักเรียนชายกำลังศึกษาอยู่ในชั้นมัธยมศึกษาปีที่ ๓ ขึ้นไปหรือเทียบเท่า สอบได้คะแนนเฉลี่ยสะสม     ไม่ต่ำกว่า ๒.๕๐ และไม่จำกัดพื้นที่สถานศึกษา

๒.  คุณสมบัติเหมือนนักเรียนช้างเผือกในข้อ ๒ และ ๓ 


หมายเหตุ  ต้องชำระเงินค่าสมัครสอบจำนวน ๒๕๐ บาท  (จะไม่คืนให้ไม่ว่ากรณีใด ๆ)  และไม่ได้รับสิทธิประโยชน์ของนักเรียนช้างเผือก
สิทธิประโยชน์ของนักเรียนช้างเผือก

๑.  ได้รับระเบียบการใบสมัครสอบเข้าเป็นนักเรียนเตรียมทหาร (ในส่วนของกองทัพอากาศ) ฟรี ๑ เล่ม โดยกำหนดให้สมัครสอบทางไปรษณีย์ และยกเว้นไม่ต้องชำระเงินค่าสมัครสอบภาควิชาการ และค่าตรวจร่างกายรอบสอง

๒.  ได้รับการตรวจร่างกายเบื้องต้นก่อนทำการสอบภาควิชาการ โดยเน้นการตรวจเฉพาะร่างกายที่สำคัญ ซึ่งมีผลต่อการรับราชการทหาร เช่น ตาบอดสี, ยาเสพติด, เอดส์, ไวรัสตับเสบบี และไม่เคยทำ Lasik  มาก่อน เป็นต้น เพื่อสร้างความมั่นใจในการสอบคัดเลือกเข้าเป็นนักเรียนเตรียมทหาร (ในส่วนของกองทัพอากาศ)


๓.   ได้รับคะแนนเพิ่มพิเศษ ร้อยละ ๒ ของคะแนนสอบคัดเลือกเข้าเป็นนักเรียนเตรียมทหาร (ในส่วนของกองทัพอากาศ)     รอบสอง
๔.  ได้รับเงินรางวัลสนับสนุนค่าใช้จ่ายในการทำสัญญาเข้าเป็นนักเรียนเตรียมทหาร ชั้นปีที่ ๑ จำนวน ๑๒ รางวัล ๆ ละ  ๒๐,๐๐๐ บาท (สองหมื่นบาทถ้วน) 
หลักฐานการรับสมัคร

๑. รูปถ่ายหน้าตรง ไม่สวมหมวก ขนาด ๑ นิ้ว จำนวน ๒ รูป  ติดรูปถ่ายในใบสมัครและบัตรประจำตัวสอบ

๒. เขียนข้อความในใบสมัครให้ครบถ้วน แล้วลงชื่อผู้สมัคร (ใบสมัครใช้ถ่ายเอกสารได้)

๓. สำเนาหลักฐานแสดงผลการศึกษา (Transcript) หรือสำเนาสมุดรายงานประจำตัวนักเรียน และจะต้องระบุคะแนนเฉลี่ยสะสมให้ชัดเจน ผู้สมัครลงชื่อรับรองสำเนาถูกต้อง  (ควรติดต่อขอหลักฐานดังกล่าว ตั้งแต่ก่อนปิดภาคเรียน ที่ ๑  เพื่อความสะดวกในการสมัคร)

หมายเหตุ หากผู้สมัครไม่มีหลักฐานการศึกษามาแสดง เจ้าหน้าที่จะไม่ดำเนินการรับสมัครให้
กำหนดการรับสมัคร วันที่ ๓ ตุลาคม ถึง ๔ พฤศจิกายน ๒๕๕๔  (ในวันและเวลาราชการเท่านั้น)
สถานที่รับสมัคร 

   ๑. โรงเรียนนายเรืออากาศ กรุงเทพ ฯ
        โทร.๐ ๒๕๓๔ ๓๖๒๔ – ๗, ๐ ๒๕๓๔ ๔๔๘๗ และ ๐ ๒๕๓๔ ๔๔๘๙
๒. กองบิน ๑ จ.นครราชสีมา 

        โทร.(๐๔๔) ๓๕๘๑๑๐ – ๔ ต่อ ๔๑๓๒๑,๔๑๓๓๒,๔๑๓๔๑

๓. กองบิน ๒ จ.ลพบุรี 

        โทร.(๐๓๖) ๔๘๖๓๘๐ – ๓ ต่อ ๕๐๒๑๕,๕๐๕๓๐,๕๐๖๑๒

๔. กองบิน ๔ จ.นครสวรรค์ 
 
        โทร.(๐๕๖) ๒๖๑๐๙๑ – ๒, ๒๖๑๐๗๑ – ๒ ต่อ ๕๓๕๕๐,๕๓๕๕๒

๕. กองบิน ๕ จ.ประจวบคีรีขันธ์ 
        โทร.(๐๓๒) ๖๑๑๐๑๗ , ๖๑๑๐๓๑ ต่อ ๖๐๒๑๕,๖๐๒๐๒ 

๖. กองบิน ๗ จ.สุราษฎร์ธานี 

        โทร.(๐๗๗) ๒๖๘๒๐๐ – ๓ ต่อ ๖๕๒๔๗ – ๘,๖๕๕๒๐

๗. กองบิน ๒๑ จ.อุบลราชธานี 
        โทร.(๐๔๕) ๒๔๓๐๙๐ ต่อ ๔๓๒๓๐ - ๒

๘. กองบิน ๒๓ จ.อุดรธานี 

        โทร.(๐๔๒) ๒๒๑๑๑๑ ต่อ ๔๕๒๑๑,๔๕๒๒๐,๔๕๒๒๓,๔๕๒๓๖

๙. กองบิน ๔๑ จ.เชียงใหม่ 

        โทร.(๐๕๓) ๒๐๒๖๑๕, ๒๘๑๐๑๒ – ๕ ต่อ ๕๗๒๑๑

๑๐. กองบิน ๔๖ จ.พิษณุโลก 

          โทร.(๐๕๕) ๓๐๑๓๗๑ ,๓๐๑๓๗๖,๓๐๑๒๐๐ ต่อ ๕๕๒๓๓,๕๕๐๑๗

๑๑. กองบิน ๕๖ จ.สงขลา 

        โทร.(๐๗๔) ๒๕๑๐๔๐-๑ ต่อ ๖๓๐๑๙,๖๓๒๓๓

๑๒. รร.การบิน  จ.นครปฐม 

        โทร.(๐๓๔) ๓๘๓๖๐๑ – ๓ , ๓๘๓๗๔๖–๗ ต่อ ๓๗๔๐๗ – ๙


๑๓. ฝูงบิน ๒๐๖ วัฒนานคร จ.สระแก้ว           โทร.(๐๓๗) ๒๖๑๔๙๗ ,๐ ๒๕๓๔ ๖๐๐๐ ต่อ ๔๒๙๐๐,๔๒๙๐๑ 







                                            ต่อ ๔๒๙๐๔,๔๒๙๐๗


๑๔. สถานีรายงานบ้านเพ อ.บ้านเพ จ.ระยอง   โทร.๐ ๒๕๓๔ ๖๐๐๐ ต่อ ๔๒๘๐๘,๔๒๘๑๓


หมายเหตุ  นักเรียนสมัครสอบที่หน่วยใดจะต้องสอบที่หน่วยสอบนั้น และไม่รับสมัครทางไปรษณีย์ สอบถามรายละเอียดได้ตามสถานที่รับสมัคร

กำหนดการสอบคัดเลือก     วันเสาร์ที่ ๒๖ พฤศจิกายน ๒๕๕๔ เวลา ๑๒.๐๐ – ๑๖.๐๐ น. ผู้สมัครสอบจะต้องเตรียม
                                ดินสอดำชนิด 2B และยางลบในการสอบ
การแต่งกาย

   ชุดนักเรียน หรือ ชุดสุภาพ (ไม่สวมรองเท้าแตะ)
วิชาที่สอบ

   คณิตศาสตร์ วิทยาศาสตร์ ภาษาอังกฤษ ภาษาไทยและสังคมศึกษา 
ประกาศผลสอบ
            วันจันทร์ที่ ๑๙ ธันวาคม ๒๕๕๔ รายชื่อจะติดประกาศไว้ที่สถานที่รับสมัครทุกหน่วยสอบ 



   ทาง Internet ที่ www.rtafa.ac.th และ  www.rtaf.mi.th 

